da da da da da da nb da da da da da da da da da da en da da en da en da nb en en
Sejr for 16 gang i det der engang hed Rasmus Klump-cup - Svanholm Cricketklub
Søndag d. 17. januar 2016 kl. 17:45 af Henrik Pfaff
I 39 år i træk har Køge holdt sit lilleputstævne, der i mange år hed Rasmus Klump-cup. For 16 gang vandt vi stævnet. Vi nævner årene, vi vandt. Så kan læserne tænke tilbage, om de nu var med: 1980, 82, 84, 87, 89, 2006-08, 2010-12 og de sidste to år i træk 2015 og nu 16.
Stævnet havde deltagelse af 5 hold – desværre det laveste antal i de 39 år.
Vi vandt relativt ubesværet over Køge, AN, vores eget 2. hold og så gjaldt det Ishøj i sidste kamp, der så også var en slags finale.
Her gik det ikke ubesværet
De tre, der havde domineret de indladende kampe, var ude allerede i anden over. Adyan Hussain kastet ud på 2. bold, Harris Razwan grebet på 3 bold og Musa Mahmood løbet ud i 2. over.
Så stod vi med omkring 12 og gode råd var dyre.
Men Lucky Ali var uberørt og scorede sine tilladte 25 især sammen med Sami Ullah Ahmed, der ellers ikke havde besværet regnskabsføreren. Han lavede også 25 og det hele endte med 76. Ikke just nogen vindende score.
Men vi kastede rimeligt hele vejen og greb det meste – så Ishøj var ude for omkring 20 mindre. Så var der flotte præmier. Emblem til at hænge om halsen, pokal og biografbilletter.
Vores 2. hold vandt ikke nogen kampe, men klarede sig udmærket.
Ups Adyan Hussain kastes ud på halvlegens anden bold
Sidste Ishøj-spiller grebet ud og der lægges an til jubelscener
Den mindste på vinderholdet Saib Ahmad var omkring halvt så stor som pokalen
De to hold med trænerne Saif Ahmad til venstre og Said Alam til højre
Vinderne ; Stående fra venstre Saif Ahmad, træner, Adyan Hussain, Sami Ullah Ahmed, Huziafa Saleem
Forrest : Lucky Ali, Musa Mahmood, Saib Ahmad og Harris Razwan